- Hindi News
- National
- जनप्रतिनिधि बोले गांवों में अभी से पानी की किल्लत, गर्मियों में क्या होगा
जनप्रतिनिधि बोले- गांवों में अभी से पानी की किल्लत, गर्मियों में क्या होगा
भीम : 30 साल पुरानी पाइप लाइन बदलवाने का प्रस्ताव
प्रधान और निर्दलीय सदस्य भिड़ेे, 20 मिनट तक चला हंगामा
आमेट| पंचायतसमिति सभागार में मंगलवार को प्रधान अरविंद कंवर चूंडावत की अध्यक्षता तथा सांसद हरिओम सिंह राठौड़, विधायक सुरेंद्रसिंह राठौड़ के मुख्य आतिथ्य में साधारण सभा की बैठक हुई। सरपंचों ने पानी की कमी से अवगत कराया। पनोतिया के साकरोदा में सार्वजनिक कूप को गहरा कराने, पंचायत समिति क्षेत्र में सैंगणवास, दोवड़ा, मुरड़ा, जिलोला, पर्वती, गुगली में पेयजल की किल्लत बताते हुए टैंकर चलाने की मांग की गई।
कृषि विभाग के सहायक कृषि अधिकारी ने विभाग की विभिन्न प्रकार की अनुदानित योजना तथा खाद, बीज वितरण की जानकारी दी। पाले से फसल को बचाने के उपाय बताए। आत्मा प्रोजेक्ट के तहत किसानों को भ्रमण, प्रदर्शन के बारे में बताया। सरपंच जेतपुरा ने कृषि पर्यवेक्षकों के पदस्थापन की जानकारी मांगी। मनरेगा के तहत विकास अधिकारी ने कैटेगरी 4 के तहत प्रत्येक ग्राम पंचायत में खेत तलाई के 5-5 प्रस्ताव भिजवाने के निर्देश दिए। पशु पालन विभाग की चर्चा के दौरान विधायक, सांसद ने जनप्रतिनिधियों से कहा कि 70 प्रतिशत गायें लावारिस घूम रही हैं। संबंधित मालिक को सार संभाल के लिए पाबंद करने की बात कही।
विकास अधिकारी ने विभाग के माध्यम से गायों की नस्ल सुधार के लिए थार पारकर, हाईब्रीड नस्ल, कृत्रिम गर्भाधान करवाने को कहा। चिकित्सा विभाग की चर्चा के दौरान विकास अधिकारी ने 80 प्रतिशत भामाशाह कार्ड वितरण होने की जानकारी दी। 30 हजारे से 3 लाख तक का मुफ्त इलाज कराने की योजना के बारे में बताया। उपखण्ड अधिकारी ने उक्त योजना में समस्त खाद्य सुरक्षा योजना के पात्र परिवारों को लाभ मिलने की जानकारी दी। सांसद हरिओमसिंह ने कहा विद्यालयों में आरक्षित भूमि पर कक्षा-कक्ष बनवाने, स्वीकृत राशि का उपयोग करने की बात कही। सरपंच झौर, गलवा, सरदारगढ़, पनोतिया, गोवल, जेतपुरा ने खराब सड़कों को सही करने तथा पेच वर्क कार्य पूरा करवाने को कहा। मुख्यमंत्री जल स्वावलम्बन योजना में 12 ग्राम पंचायतों के 32 गांवों की कार्य योजना विभागवार डीपीआर तैयार कर जयपुर भिजवाने को कहा।
11 पशु चिकित्सालय स्टाफ की कमी से बंद
पशुचिकित्सा अधिकारी डॉ. सतीश शर्मा ने पशु पालन संबंधी जानकारी देते हुए बताया कि देवगढ़ क्षेत्र में स्टाफ की काफी कमी के बाद भी काम किया जा रहा है। 14 में से 11 संस्थाएं स्टाफ की कमी से बंद हैं।
गांवमें बिजली नहीं, लड़कों के रिश्ते नहीं हो रहे
पंचायतसमिति सदस्य डागर सिंह ने बताया कि शक्करगढ़ की डांग मेें बिजली नहीं पहुंच पाई है। इससे यहां के लोगों को काफी परेशानियों का सामना करना पड़ रहा है। यहां बिजली नहीं होने से लड़कों के रिश्ते तक नहीं हो रहे हैं। सदस्य ने कहा कि एक महिला उनके पास आई और बताया कि लड़के की 30 उम्र साल हो चुकी है। लड़के को देखने के लिए लड़की वाले आते हैं तो लड़की वाले गांव में लाइट नहीं होने से लड़की नहीं देने की बात कहते हैं। बैठक में प्रकाश चंद्र, शिवराज, जेईएन वी एस मीना, अमरलाल, कमलेश कोठारी, मीरा देवी, सरपंच विनिता सालवी, नीता कुमारी, सवाई सिंह, मीठूसिंह रावत, लीला चौहान, गणेशलाल, हरदेव गुर्जर, जगदीश प्रसाद, हजारीलाल सहित क्षेत्र के जनप्रतिनिधि उपस्थित थे।
पाइप लाइन टूटने से रही दिक्कत
बैठकमें दिग्विजय सिंह चूंडावत, लसानी सरपंच लीला चौहान ने बताया कि लसानी में इन दिनों पीएचईडी पाइप लाइनों को बदलने का कार्य कर रहा है। इससे नल कनेक्शन के पाइप टूट रहे हैं। जिनको ठीक कराने के लिए विभाग के कर्मचारी 1500 रुपए ले रहे हैं। इस पर पीएचईडी के जेईएन ने बताया कि किसी की लाइन टूट गई है तो वह ठेकेदार की जिम्मेदारी से ठीक होगा। पैसे लेने की शिकायत देने पर कार्यवाही करने की बात कही। हमराज सिंह ने पारड़ी में बालाजी के मंदिर के पास लगा हैंडपंप खराब होने की शिकायत की।
आमेट। पंचायत समिति की साधारण सभा की बैठक में प्रधान, सांसद विधायक।
देवगढ़। पंचायत समिति की साधारण सभा की बैठक में उपस्थित सदस्य।
देवगढ़। बैठक को संबोधित करते प्रधान उम्मेदसिंह।
tgl_Latn sot_Latn hin_Deva hin_Deva hin_Deva awa_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva